ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ፋሽን ተጠቒመን ኣንፃር ባህላዊ ልምዲ ዝግስግሳ ደቂኣንስትዮ ህንዲ 2 ሕዳር 2019 ምንጪ ስእሊ, Midhun Divakar መግለጺ ስእሊ, ሶውምያ ራዳ ገጣሚትን ጸሓፊትን እያ ፀሊም ሕብሪ ንዓሰርተታት ዓመታት ንዓለም-ለኸ ዓውዲ ፋሽን ተቖጻጺርዎ'ዩ ጸኒሑ፤ ንባህላዊ ኣልባሳት ሃገረ ህንዲ ግን ዓብሊልዎ ኣይፈልጥን። 'ሳሪ' ዝበሃል ባህላዊ ክዳን ደቂኣንስትዮ ህንዲ ዲዛይን ትገብር፡ ዲዛይነር (በዓልቲ ሞያ ቅዲ) ሻርሚላ ናየር ግን፡ ፀሊም ሕብሪ፡ ሓያል ፖለቲካውን ኣንስትያውን [feminist] መልእኽትታት ንምፍናው ትጥቀመሉ ኣላ። ብወይዘሮ ናየር ኣብ ዝተጀመረ ጎስጓስ '18 Shades of Black': ድብዝዝ ዝበለ ፀሊም ዝሕብሩ ዓለባ 'ሳሪ' ዝተኸደና፡ 18 ኣባላት ደቂኣንስትዮ ኣለዋ። ብዛዕባ እቲ ኣብ መዓልታዊ ህይወተን ዘጋጥመን፡ ሕቡእ ጾታዊ ኣድልዎ ይዛረባ። ኣብ ቻይና ንምንዝርና ዝሽየጣ ዘለዋ ሰሜን ኮርያውያን "ሓደ ዓመት ወሲኸ እየ ንናጽነት ድምጸይ ሂበ" ወይዘሮ ናየር ፡ ነዚ መዓልታዊ ኣድልዎ ደቂኣንስትዮ፡ "ዘይረኣዩ ቀይዲታት" ብምባል'ያ ትገልፆ፤ ምኽንያቱ ድማ እዞም ቀይድታት፡ ልሙዳትን ተፈጥራውን ኮይኑ ንክስመዐን ስለዝገብርን፡ ደቂ ኣንስትዮ ዝበዝሕ ግዘ ነዞም ዘይረኣዩ ቀይድታት ኣብ ባዕለን ክድዕንና ስለ ዝጅምራን ትብል። እንታይ ኣላዐዓላ?
